****

**ประกาศรับสมัครงาน**

สถาบันวิจัยและพัฒนาพลังงานนครพิงค์ (สวพ.นครพิงค์) มหาวิทยาลัยเชียงใหม่ มีความมุ่งมั่นที่จะเป็นสถาบันชั้นนำระดับภูมิภาคอาเซียน ด้านพลังงานชีวภาพ โดยเป็นศูนย์กลางแห่งองค์ความรู้ด้านพลังงานระดับประเทศและระดับนานาชาติในการวิจัยและพัฒนารวมถึงให้บริการวิชาการที่มีความเชี่ยวชาญครอบคลุมในด้านที่เกี่ยวข้องกับพลังงานในทุกแขนงสาขา อาทิ การวิจัยและพัฒนาด้านพลังงานที่มีคุณภาพ ทั้งด้านพลังงานทดแทน ด้านการอนุรักษ์พลังงาน หรือประสิทธิภาพพลังงาน และการจัดหาพลังงาน เช่น Biogas, Biomass, Biodiesel และอื่น ๆ นอกจากนี้ยังให้บริการทางวิชาการด้านพลังงานและด้านที่เกี่ยวข้องหรือเป็นผลกระทบจากพลังงาน รวมถึงให้บริการแหล่งข้อมูลและองค์ความรู้ทางด้านพลังงานในทุกด้าน สถาบันวิจัยและพัฒนาพลังงานนครพิงค์ มีความประสงค์จะรับสมัคร **พนักงาน** เพื่อปฏิบัติงานใน **ศูนย์ถ่ายทอดเทคโนโลยีและต้นแบบระบบผลิตก๊าซใบโอมีเทนอัด (CBG) มหาวิทยาลัยเชียงใหม่ หมู่ที่ 9 ต.ทรายทอง อ.บางสะพานน้อย จังหวัดประจวบคีรีขันธ์** ซึ่งเป็นหน่วยงานภายใต้การดำเนินงานของสถาบันฯ ในตำแหน่งดังต่อไปนี้ :

* **พนักงานช่าง จำนวน 3 อัตรา**
* **พนักงานขับรถ จำนวน 1 อัตรา**

**คุณสมบัติของผู้สมัคร ตำแหน่งพนักงานช่าง**

1. เพศชาย อายุ 25-45 ปี
2. วุฒิการศึกษาระดับประกาศนียบัตรวิชาชีพ (ปวช.) หรือประกาศนียบัตรวิชาชีพชั้นสูง (ปวส.) สาขาช่างไฟฟ้า หรือ ช่างกลโรงงานหรือ ช่างยนต์
3. สามารถอ่านแบบวงจรไฟฟ้า ใช้เครื่องมือเครื่องวัดทางไฟฟ้าได้ **หรือ** มีประสบการณ์ทางด้านเครื่องจักร เครื่องอัดอากาศ/ก๊าซ จะได้รับการพิจารณาเป็นพิเศษ
4. สามารถขับรถยนต์ได้ และหากมีใบอนุญาตขับขี่รถยนต์ ประเภทที่ 3 หรือ 4 ได้ จะได้รับการพิจารณาเป็นพิเศษ
5. มีสุขภาพแข็งแรง ไม่มีประวัติอาชญากรรมและ**ไม่ติดยาเสพติดทุกชนิด**
6. สามารถทำงานเป็นกะ/นอกเวลา และทำงานภายใต้สภาวะความกดดันได้
7. สามารถปฏิบัติงาน ณ พื้นที่อำเภอบางสะพานน้อย จังหวัดประจวบคีรีขันธ์ ได้

**หน้าที่และความรับผิดชอบ**

 ปฏิบัติงานในฐานะพนักงานช่าง ซึ่งมีหน้าที่และความรับผิดชอบดังนี้

* ควบคุมการผลิต ดูแลรักษา และซ่อมบำรุง ระบบผลิตก๊าซไบโอมีเทนอัด (CBG)
* จัดทำรายงานการผลิต การจำหน่าย การตรวจสอบ และการดูแลรักษาของระบบผลิตก๊าซไบโอมีเทนอัด (CBG)
* ปฏิบัติงานอื่น ๆ ตามที่ได้รับมอบหมาย

2/ คุณสมบัติ.....

**-2-**

**คุณสมบัติของผู้สมัคร ตำแหน่งพนักงานขับรถ**

* เพศ ชาย อายุ 25 - 45 ปี
* สำเร็จการศึกษาระดับประถมศึกษาปีที่  6 ขึ้นไป
* มีใบอนุญาตขับขี่รถยนต์ชนิดที่ 3 หรือ 4

*กรณีผู้สมัครที่มีใบอนุญาตขับขี่รถยนต์ชนิดที่ 3 เป็นผู้ได้รับการคัดเลือก จะต้องไปดำเนินการขอเปลี่ยนชนิดของใบอนุญาตเป็นประเภท 4 (สำหรับขับรถบรรทุกขนส่งวัตถุอันตราย) ภายใน 30 วันหลังจากได้รับคัดเลือก*

* มีประสบการณ์ในการขับรถพ่วง หรือรถสิบล้อ ประเภทเดียวกันไม่น้อยกว่า 1  ปี และไม่มีประวัติอุบัติเหตุในการขับรถบรรทุก
* มีสุขภาพแข็งแรง ไม่มีข้อจำกัดทางการแพทย์ในการขับรถ ไม่ตาบอดสีสามารถมองเห็นได้ในเวลากลางคืน
* ไม่มีประวัติอาชญากรรม
* **ไม่ติดยาเสพติดทุกชนิด**
* สามารถทำงานเป็นกะ/นอกเวลา และทำงานภายใต้สภาวะความกดดันได้
* สามารถปฏิบัติงาน ณ พื้นที่อำเภอบางสะพานน้อย จังหวัดประจวบคีรีขันธ์ ได้

**หน้าที่และความรับผิดชอบ**

ปฏิบัติงานในฐานะพนักงานขับรถ ซึ่งมีหน้าที่และความรับผิดชอบดังนี้

1. ในการปฏิบัติหน้าที่ทุกครั้งจะต้องไม่มีปริมาณแอลกอฮอล์ในร่างกาย โดยจะต้องทำการตรวจวัดก่อนและหลังการปฏิบัติหน้าที่ซึ่งต้องมีค่าไม่เกิน 0 มิลลิกรัมเปอร์เซ็นต์
2. ขับรถรับ-ส่งก๊าซไบโอมีเทนอัด (CBG) ระหว่างศูนย์ถ่ายทอดเทคโนโลยีและต้นแบบระบบผลิตก๊าซไบโอมีเทนอัด และสถานีบริการก๊าซ NGV ของ ปตท. ตามระเบียบของศูนย์ฯ ได้อย่างปลอดภัยและถูกต้องตามกฎหมาย
3. ตรวจสอบสภาพรถของศูนย์ฯ ให้พร้อมใช้งานอยู่เสมอ รวมถึงก่อนออกปฏิบัติงานตามรายการตรวจสอบที่กำหนด (Check List)
4. ขับรถในอัตราความเร็วที่กำหนดตามกฎหมาย
5. ดูแลความสะอาดรถของศูนย์ฯ ทั้งภายนอกภายใน
6. บันทึกข้อมูลปริมาณและเวลาที่จัดส่งก๊าซไบโอมีเทนอัด (CBG) และให้ลูกค้าลงนามรับสินค้าทุกครั้ง
7. ปฏิบัติงานอื่น ๆ ตามที่ได้รับมอบหมาย

**วันเวลาและสถานที่รับสมัคร**

ผู้ประสงค์จะสมัครเข้ารับการคัดเลือก สามารถ Download ใบสมัครได้ที่ http://[www.erdi.cmu.ac.th](http://www.erdi.cmu.ac.th) และส่งใบสมัครพร้อมเอกสารไปที่ erdicmu.hr@gmail.com ได้ตั้งแต่บัดนี้เป็นต้นไป หรือสอบถามได้ที่งานพัฒนาทรัพยากรบุคคล สถาบันวิจัยและพัฒนาพลังงานนครพิงค์ มหาวิทยาลัยเชียงใหม่ โทร 053 942007-9 ต่อ 221 หรือ 09 3561 4629

3/ เอกสาร.....

-3-

**เอกสารและหลักฐานที่จะต้องนำมายื่นพร้อมใบสมัคร**

1. รูปถ่ายสีหน้าตรงไม่สวมหมวกและไม่ใส่แว่นตาดำ ขนาด ๑ นิ้ว ๑ รูป
2. สำเนาบัตรประจำตัวประชาชน จำนวน ๑ ฉบับ
3. สำเนาทะเบียนบ้าน จำนวน 1 ฉบับ
4. สำเนาเอกสารแสดงเป็นผู้สำเร็จการศึกษาครบถ้วนตามหลักสูตร จำนวน ๑ ฉบับ
5. สำเนาใบแสดงผลการศึกษา (Transcript) จำนวน ๑ ฉบับ
6. หลักฐานอื่น ๆ เช่น สำเนาใบทหารกองเกิน ใบเปลี่ยนชื่อ-ชื่อสกุล ทะเบียนสมรส (ถ้ามี) และใบขับขี่รถยนต์ จำนวนอย่างละ ๑ ฉบับ
7. สำเนาใบรับรองการผ่านงาน กรณีมีประสบการณ์
8. สำเนาใบอนุญาตขับขี่รถยนต์ชนิดที่ 3 หรือ 4 (ตำแหน่งพนักงานขับรถ)
9. เอกสารอื่น ๆ ที่จะเป็นประโยชน์แก่ผู้สมัคร

หมายเหตุ สำเนาเอกสารทุกรายการต้องรับรองสำเนาทุกแผ่น

**การประกาศรายชื่อผู้มีสิทธิเข้ารับการคัดเลือกและวิธีการคัดเลือก**

 สถาบันวิจัยและพัฒนาพลังงานนครพิงค์ จะตรวจสอบคุณสมบัติของผู้สมัครและทำการคัดเลือกโดยวิธีการสอบสัมภาษณ์ **(วัน เวลา และสถานที่สอบจะแจ้งในประกาศรายชื่อผู้มีสิทธิสอบคัดเลือก)**

--------------------------------